Απόφαση της Επιτροπής της 4ης Δεκεμβρίου 2001 για τη διόρθωση της οδηγίας 2001/22/ΕΚ για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των συγκετρώσεων μολύβδου, καδμίου, υδραργύρου και 3-MCPD στα τρόφιμα [κοινοποιηθείσα υπό τον αριθμό Ε(2001) 3913] (Κείμενο που παρουσιάζει ενδιαφέρον για τον ΕΟΧ) (2001/873/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 85/591/ΕΟΚ του Συμβουλίου, της 20ής Δεκεμβρίου 1985, για την καθιέρωση κοινοτικών τρόπων δειγματοληψίας και μεθόδων ανάλυσης για τον έλεγχο των τροφίμων(1), και ιδίως το άρθρο 1, Εκτιμώντας τα ακόλουθα: (1) Η οδηγία 2001/22/ΕΚ της Επιτροπής, της 8ης Μαρτίου 2001, για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των συγκετρώσεων μολύβδου, καδμίου, υδραργύρου και 3-MCPD στα τρόφιμα(2), καθιερώνει και εναρμονίζει τα τεχνικά μέτρα για τις μεθόδους δειγματοληψίας και ανάλυσης που χρησιμοποιούνται για την παρακολούθηση των σχετικών προσμείξεων. (2) Στο κείμενο που δημοσιεύθηκε στην Επίσημη Εφημερίδα των Ευρωπαϊκών Κοινοτήτων έγινε ένα λάθος εκ παραδρομής στην ημερομηνία την οποία τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις για να συμμορφωθούν με την παραπάνω οδηγία. (3) Είναι ανάγκη να διορθωθεί ανάλογα η οδηγία 2001/22/ΕΚ. (4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφίμων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στην πρώτη παράγραφο του άρθρου 3 της οδηγίας 2001/22/ΕΚ η ημερομηνία "5 Απριλίου 2003" αντικαθίσταται από την ημερομηνία"5 Απριλίου 2002". Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 4 Δεκεμβρίου 2001.

[Source: multi_eurlex | Tokens: 1590]